22/09/2021 | Administración LocalMunicipal
Cambre
C. I. 22.07.2021 e PL.29.07.2021. Aprobación das bases reguladoras para a convocatoria de subvencións en réxime de concorrencia competitiva en materia de servizos sociais para o exercicio 2021

Aprobación definitiva das bases reguladoras para a convocatoria de subvencións en réxime de concorrencia competitiva en materia de servizos sociais para o exercicio 2021 O Pleno municipal, na súa sesión ordinaria do día 29 de xullo de 2021, aprobou inicialmente as bases reguladoras para a convocatoria de subvencións en réxime de concorrencia competitiva en materia de servizos sociais para o exercicio 2021, así como a súa convocatoria e formularios de solicitude e xustificación. Expostas ao público durante trinta días, non se presentou ningunha reclamación ou suxestión, polo que, de conformidade co establecido no art.49 c) da Lei 7/1985, do 2 de abril, enténdense definitivamente aprobadas. A teor do previsto no artigo 70.2 da Lei 7/1985, reguladora das bases do réxime local, e artigo 196.2 do Real decreto 2568/1986, do 28 de novembro, publícase integramente o texto das bases reguladoras no Boletín Oficial da Provincia, facendo constar que contra este acordo non procede recurso en vía administrativa, se ben poderá impugnarse directamente ante a xurisdición contencioso-administrativa. O prazo para interpoñer o recurso contencioso-administrativo é de dous meses, contados desde o día seguinte ao da publicación no Boletín Oficial da Provincia, e deberá presentarse ante a Sala do Contencioso Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. BASES REGULADORAS PARA A CONVOCATORIA DE SUBVENCIÓNS EN RÉXIME DE CONCORRENCIA COMPETITIVA EN MATERIA DE SERVIZOS SOCIAIS PARA O EXERCICIO 2021 Exposición de motivos O Concello de Cambre desenvolve a súa actividade de fomento no marco de Planes estratéxicos de subvencións. O que actualmente se atopa en vigor é o segundo PES 2020-2023. Este conta cunha área de acción social na que entre outras ven recollida unha liña de subvención en libre concorrencia co obxectivo de contribuír ao fomento das actividades das entidades sen ánimo de lucro de acción social no desenvolvemento daquelas que beneficien aos veciños e veciñas de Cambre no ámbito social (actividades con persoas en risco de exclusión social por razón da súa discapacidade ou circunstancias de natureza económica.). A crise sanitaria ocasionada polo COVID-19 sen precedentes a nivel mundial, que obrigou ao país a declarar o estado de alarma (Real Decreto 463/2020, do 14 de marzo) provocou un incremento das situacións de risco de exclusión entre a nosa vecindade máis vulnerable. Ante esta situación considerouse necesaria a modificación do Plan estratéxico de subvencións 2020/2023, de xeito que permitise implementar no municipio políticas de fomento especialmente enfocadas en paliar os estragos sociais e económicos producidos pola pandemia. A modificación do Plan estratéxico aprobouse en Pleno extraordinario de data 15 de xuño de 2020 aumentando en 10.000 € esta liña de subvención e priorizando os proxectos anteriormente mencionados, polo que para este exercicio e o seguinte manterase este aumento. Posteriormente, a vixencia do estado de alarma foi prorrogada ata as 00.00 horas do día 9 de maio de 2021 en virtude do Real Decreto 956/2020, do 3 de novembro, polo que se prorroga o estado de alarma declarado polo Real Decreto 926/2020, do 25 de outubro, pero sendo conscientes que a situación epidemiolóxica continúa resultando preocupante, sendos necesarios elementos de control e contención fundamentalmente debidos á positiva evolución do proceso de vacinación, por un lado, e por outro que é necesario establecer unha serie de medidas extraordinarias aplicables a situacións de vulnerabilidade económica e social para darlles cobertura a través do labor de fomento e apoio de entidades sen ánimo de lucro de carácter social, recoñecendo o Concello de Cambre que este labor, é un elemento fundamental na formación integral dos colectivos máis perxudicados pola crise actual. Consecuentemente é necesario destinar recursos económicos a estas entidades para a realización de accións e actividades que melloren a calidade de vida dos noso veciños e veciñas e que complementen ás atribuidas á competencia municipal; ou que en xeral contribúan ó fomento dos intereses xerais ou sectorias da vecindade do Concello de Cambre. Lexislación aplicable Serán de aplicación a Lei 38/2003, do 17 de novembro, xeral de subvencións, a Lei 9/2007, do 13 de xuño, de subvencións de Galicia, e demais normativa administrativa reguladora das axudas e subvencións públicas, así como o disposto no Título V das Bases para a execución do orzamento xeral do Concello de Cambre para o exercicio de 2021, á presente convocatoria, sendo o procedemento de concesión de subvencións en materia de servizos sociais para o ano 2021, o réxime de concorrencia competitiva. O Concello de Cambre ten atribuídas competencias en materia de avaliación e información de situacións de necesidade social e atención inmediata a persoas en situación de risco de exclusión social, segundo establece o artigo 25.2. e) da Lei 7/1985, do 2 de abril, reguladora das bases de réxime local, na redacción dada pola Lei 27/2013, do 27 de decembro de racionalización e sustentabilidade da Administración Local. A Lei 13/2008 de Servizos Sociais de Galicia establece como obxectivos do sistema galego de servizos sociais a promoción de alternativas, recursos e itinerarios de integración social para aquelas persoas que se atopen en situación de risco de exclusión social, a prevención e aparición de calquera situación de dependencia, exclusión, desigualdade ou desprotección, así como a promoción e dinamización da participación comunitaria, o asociacionismo solidario, a axuda mutua e a implicación da cidadanía na posta en marcha de iniciativas de prevención e mellora da cohesión social. O Decreto 99/2012, do 16 de marzo, polo que se regulan os servizos sociais comunitarios e o seu financiamento, no artigo 8, establece como funcións dos servizos sociais comunitarios básicos a identificación de grupos de poboación e persoas socialmente vulnerables e a detección precoz de situacións de risco ou desprotección para o desenvolvemento de actuacións de promoción social. Asemade, no artigo 24 referido ao fomento da cooperación e da solidariedade social no apartado 3, faise referencia ao fomento e creación de organizacións de autoaxuda, axuda mutua e de acción solidaria. Estas organizacións complementarán a actuación dos servizos sociais públicos de acordo coa planificación local de servizos sociais. Artigo 1.–Obxecto e finalidade. As presentes bases teñen por obxecto establecer as normas para a solicitude, concesión, xustificación e pago da subvención en réxime de concorrencia competitiva en material de servizos socias do Concello de Cambre referidas a actividades que se realicen durante o ano 2021. O Concello de Cambre quere pola presente convocatoria dar apoio ás entidades sociais e contribuír para que acaden os obxectivos que lles son propios, fomentar a participación da cidadanía en cada ámbito de actuación, a través de programas e/ou accións sociais tedentes a impulsar actividades destinadas a persoas empadroadas en Cambre tales como persoas maiores, persoas con diversidade funcional,. e en xeral á inserción na sociedade dos colectivos máis desfavorecidos. Tamén que contribúan á prevención do illamento e exclusión social, á promoción da calidade de vida e a inclusión na cidadanía, ao fomento da igualdade de oportunidades, máis notorias e intensas producidas como consecuencia da pandemia mundial do COVID-19. Os proxectos que presenten as entidades poderán ir dirixidos aos seguintes grupos de poboación: – Minorías étnicas e culturais. – Persoas en risco de pobreza severa. – Persoas ou familias especialmente vulnerables. – Persoas con diversidade funcional. – Persoas maiores. – Persoas que requiran de aplicación de medidas especiais para a súa inserción social e/ou laboral. Os proxectos deben estar enmarcados dentro dalgunha das seguintes áreas de actuación: – Área Inclusión social. – Área Inclusión laboral. – Área Igualdade. – Área Sociosanitaria. – Área Terceira Idade. – Área Inmigración. Cada entidade poderá solicitar un máximo de 3 proxectos, programas ou actividades, que deben encadrarse necesariamente en distintas Áreas. Artigo 2.–Accións prioritarias. Trátase de desenvolver proxectos que pretendan dar resposta aos problemas e reducir o risco de posibles situacións de vulnerabilidade, pobreza e exclusión social a sectores de poboación máis afectados por esta crise sanitaria, reforzando os servizos sociais cun apoio máis intenso ás persoas en risco de pobreza e exclusión social. Serán accións prioritarias as que se desenvolvan conforme aos proxectos especificados en cada un dos seguintes sectores: 1.–Persoas con diversidade funcional: – Favorecer a promoción da autonomía persoal no marco actual provocado pola emerxencia sanitaria – Promover a axuda mutua e o apoio ás familias fomentando o desenvolvemento de programas de conciliación en igualdade de condicións co resto da poboación.2.–Poboación inmigrante – Sensibilización á poboación en xeral sobre este colectivo, especialmente golpeado polas consecuencias do COVID-19. – Favorecer o desenvolvemento de accións formativas e de preparación de acceso ao mercado laboral. – Fomentar proxectos e actividades dirixidas, de xeito específico, a aqueles grupos de persoas inmigrantes en situación de vulnerabilidade ou en risco de exclusión social e con novas necesidades de protección social, afectado pola crise sanitaria.3.–Inclusión sociolaboral. – Proxectos de intervención social para a atención ás familias máis golpeadas polo COVID-19. – Proxectos de integración laboral para os membros de aquelas familias en risco ou en exclusión social. – Plans integrais de inclusión social de intervención na comunidade: dinamización comunitaria. – Proxectos de intervención psicolóxica, social e educativa con unidades de convivencia potencialmente máis vulnerables. – Itinerarios personalizados de acompañamento ás persoas durante o proceso de inserción, baseados nas competencias e valores das persoas. – Plans de traballo personalizados, mediante accións de orientación, intermediación e formación, para persoas en proceso de inclusión social e laboral como consecuencia da crise sanitaria mundial.4.–Igualdade. – Proxectos de conciliación para as familias que teñen menores e/ou dependentes ao seu cargo. – Actuacións dirixidas a ser unha alternativa para poder reincorporarse ao posto de traballo ou para a búsqueda activa de traballo en igualdade de oportunidades co resto da poboación que non ten estas dificultades.5.–Terceira idade. – Proxectos de intervención cos nosos maiores nos casos de soidade non desexada. – Proxectos de acompañamento social. – Proxectos para promover cambios de estilos de vida, hábitos e costumes como consecuencia do COVID-19. – Proxectos destinados a fomentar actividades que axuden a superar o estragos producidos polo aillamento dos nosos maiores nos domicilios.6.–Sociosanitaria. – Programas de atención terapéutica para persoas con necesidades específicas: demencias, párkinson, etc. Artigo 3.–Entidades beneficiarias e obrigas.1. Poderán solicitar as subvencións obxecto da presente convocatoria as asociacións que desempeñen a súa labor no termo municipal de Cambre e estean legalmente constituídas e inscritas nos Rexistros Central ou Provincial de Asociacións adscritos á Vicepresidencia e Consellería de Presidencia, Administracións Públicas e Xustiza, así como tamén no Rexistro de Entidades Prestadoras de Servizos Sociais da Consellaría de Política Social da Xunta de Galicia.2. Excepcionalmente, poderán solicitar esta subvención aquelas asociacións, entidades e institucións, aínda que non desempeñen os seus proxectos no ámbito municipal de Cambre, sempre e cando a se beneficien veciños e veciñas empadroados no concello de Cambre e se axusten ao obxectivo e finalidade destas bases.3. As entidades beneficiarias deberán estar ao corrente coas súas obrigas coa Axencia Tributaria, a Seguridade Social e a Facenda Local.4. Non estar incursas en ningún dos supostos de incapacidade ou incompatibilidade para obter a condición de beneficiaria de subvencións (artigo 13 da Lei 38/2003, do 17 de novembro, xeral de subvencións). 5. Sinalar na difusión que se faga das actividades subvencionadas que contan co financiamento do Concello coa expresión “subvenciona Concello de Cambre”. A lingua que se empregará nos distintos soportes de difusión da actividade será o galego. A publicidade de que a actividade da entidade conta coa subvención do Concello de Cambre, deberá constar sempre nas sedes das entidades respectivas en lugar visible, durante un período dun ano contado dende o día seguinte á data de notificación da subvención concedida, e en todo caso no lugar onde se desenvolva cada unha das actividades subvencionadas, segundo o modelo de cartel que se aproba xunto coas seguintes bases como Anexo X. No caso de que a entidade teña páxina web propia deberá facer constar na mesma a colaboración económica do concello ao publicitar as actividades. Artigo 4.–Exclusións. Non poderán ser beneficiarios as entidades de dereito público, as universidades, os partidos políticos, os colexios profesionais e outras entidades con ánimo de lucro. Quedan igualmente excluídas as seguintes institucións: – As institucións dependentes das entidades financeiras ou de crédito. – Aquelas entidades que se atopen incursas en algunha das prohibicións reflectidas na Lei Xeral de subvencións. Artigo 5.–Financiamento. Para a concesión destas axudas existe crédito no actual orzamento municipal, na aplicación orzamentaria “2021 231 48900 “Subvencións sen fin de lucro libre concorrencia accion social” por importe de 30.000,00 €. A axuda económica concedida non poderá superar a cantidade de 3.000,00 € por proxecto. Artigo 6.–Gastos subvencionables.1. Consideraranse gastos subvencionables aqueles que sen lugar a dúbidas respondan á natureza da actividade subvencionada, e teñan relación directa co obxecto que se subvenciona, tales como gastos de persoal, profesionais e subministracións. En todo caso, debe acreditarse de forma fidedigna na correspondente xustificación de gasto, que estes están relacionados directamente coa actividade.2. Só serán subvencionables gastos correntes realizados e efectuados no período de vixencia do proxecto aprobado durante o exercicio 2021. A estes efectos teranse en conta os seguintes gastos: En ningún caso, o custe de adquisición dos gastos subvencionables poderán ser superior ao valor de mercado. Artigo 7.–Solicitude e documentación. As solicitudes presentaranse a través do rexistro telemático nos seguintes enderezos electrónicos: https://sede.cambre.es e htpps://rec. redsara. es/registro/, achegando de forma obrigatoria o formulario oficial de solicitude (Anexo I), acompañada da documentación reflectida: 1.–Anexo I.–Solicitude de subvención, segundo o modelo, debidamente cumprimentada e asinada pola Presidencia da entidade. a) En caso de non autorizar no Anexo I, a que o concello de Cambre poda solicitar os certificados de estar ao corrente coa Axencia Tributaria, a Tesourería Xeral da Seguridade Social e coa Xunta de Galicia, as entidades deben presentar os certificados correspondentes. b) Fotocopia do documento que acredite a inscrición no Rexistro de Entidades correspondente. c) Fotocopia do CIF da entidade. d) Fotocopia dos estatutos da entidade, e modificacións no seu caso. e) Documentacion acreditativa da capacidade da persoa que actúe como representante legal da asociacion ou entidade para actuar no seu nome e representación.2.–Anexo II.–Declaración da presidencia da entidade do cumprimento da obriga de comprobación de delitos de natureza sexual. As entidades que presenten un proxecto, programa ou actividade que se desenvolva con menores, deberán solicitar o Certificado de Delitos de Natureza Sexual do persoal ao cargo, conforme non foron condenados por sentencia firme por algún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos. (de acordo coa Lei orgánica 1/1996, de protección xurídica do menor, de modificación do Código Civil e da Lei de axuizamento civil). 3.–Anexo III.–Declaración responsable asinado polo/a presidente/a da entidade no que se detallen as subvencións ou axudas solicitadas e/ou concedidas doutras administracións públicas ou entidades privadas para o mesmo obxecto, ou ben, certificado de non ter outras axudas.4.–Anexo IV.–Proxecto orixinal no que se detalle a actividade ou programa que se pretende subvencionar seguindo o modelo, deberá contemplar como mínimo os seguintes aspectos: denominación do proxecto, descrición da actividade, programación a desenvolver e obxectivos, así como recursos empregados (materiais, técnicos, humanos.). 5.–Anexo V.–Orzamento detallado dos gastos e ingresos desgregados por concepto e importes, previstos para desenvolver a actividade, segundo o modelo.6.–Memoria de actividades e programas realizados durante o exercicio do 2020. O Concello de Cambre poderá requirir a achega de calquera outra documentación acreditativa do cumprimento dos requisitos para unha mellor valoración das solicitudes e proxectos. Artigo 8.–Prazo de presentación das solicitudes. O prazo de presentación de solicitudes será de quince días hábiles a partir do día seguinte á publicación do extracto da convocatoria no BOP, a través da BDNS. Artigo 9.–Criterios de valoración.1. Se repartirá un máximo de 100 puntos co seguinte detalle: 2. Unha vez valoradas todas as solicitudes, segundo o crédito dispoñible, a puntuación total obtida servirá para calcular o importe de cada entidade mediante un sistema proporcional de reparto, calculado mediante a seguinte fórmula: Puntuación obtida x Cantidade global de subvención ___________________________________________ Puntuacións totais Puntuación obtida: Suma total das puntuacións alcanzadas en cada criterio de valoración. Cantidade global: Importe total a repartir entre todas as solicitudes. Puntuación total: Suma das puntuacións de todos os solicitantes. No caso que da aplicación da formula algún proxecto superase os 3.000 €, tomarase este limite a hora de propor a cantidade subvencionada. Se por mor desta rebaixa non se levase a cabo o reparto total da partida destinada a esta liña de subvención, non se levará a cabo un novo reparto que desvirtuaría os criterios desta convocatoria. De querer proceder ó reparto de estes saldos deberá de realizarse unha nova convocatoria para novos proxectos, cas mesmas bases dentro de este exercicio establecendo como contía de reparto o saldo non repartido e ampliando nesa convocatoria a presentación de documentación ata 3 de decembro de 2021. Esta convocatoria poderá ser aprobada pola concelleira delegada. Artigo 10.–Procedemento de concesión e notificación. O procedemento de concesión das subvencións reguladas na presente convocatoria entenderase iniciado coa aprobación e publicación da convocatoria. Se por parte do órgano xestor observáranse deficiencias nas solicitudes presentadas, se requirirá a entidade participante para que, nun prazo de dez días, proceda a subsanar a falla ou acompañe os documentos preceptivos, con indicación de que si así non o fixera, entenderase desistido da súa petición previa resolución, de acordo co disposto na lexislación vixente. No caso de que algunha entidade presente máis de tres proxectos, requeriraselle que no prazo de dez días hábiles delimite expresamente os 3 que han de ser avaliados, sen que se estudie ningunha das súas solicitudes ata que se concrete dita seleccion pola entidade. De non cumprimentar este tramite entenderase que desiste de todas as súas solicitudes de subvencion. Unha vez rematado este tramite procederase a valoración das mesmas conforme as bases da subvencións. A estes efectos se convocara unha comisión de avaliación na que se procedera a valorar cada un dos programas de acordo cos criterios de valoración recollidos no artigo 9 e proporase a denegación das solicitudes que non cumpran os requisitos. No caso de criterios de avaliación técnica se motivarán as puntuacións de maneira sucinta. No caso de criterios de avaliación automática non será necesaria a motivación dos mesmos. A comisión de avaliación estará composta por: Presidenta: a concelleira da área de benestar social. Vocais: A coordinadora de servizos sociais. Un educador/a social da área de benestar social. Un traballador/a social da área de benestar social. O interventor ou funcionario/a da área de intervención na que delegue. Secretaria: a secretaria municipal ou funcionario/a no que delegue Con base na proposta formulada, as axudas serán concedidas ou denegadas por resolución da Alcaldía ou concellería delegada, no seu caso, que será notificada aos interesados/as. No caso de que o interventor declinase a súa presenza na comisión ou delegase ó acudir a mesma a proposta deberá de ser remitida con carácter previo para o seu informe de fiscalización. A notificación da resolución de concesión deberá facerse nun prazo máximo dun mes, a contar dende o día seguinte á finalización do prazo de presentación de solicitudes. De non producirse resolución expresa neste prazo, a solicitude entenderase desestimada. As notificacións de resolucións e actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións electrónicas realizaranse mediante o Sistema de notificación electrónica de Galicia - Notifica. gal, dispoñible a través da sede electrónica da Xunta de Galicia (https://sede.xunta. gal). Este sistema remitirá ás entidades interesadas avisos da posta á disposición das notificacións, mediante un correo electrónico dirixido á conta de correo que conste na solicitude para os efectos de notificación. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. As notificacións por medios electrónicos entenderanse practicadas no momento en que se produza o acceso ao seu contido. A notificación por medios electrónicos entenderase rexeitada cando transcorran DEZ días naturais desde a posta á disposición da notificación sen que se acceda ao seu contido. Se o envío da notificación electrónica non é posible por problemas técnicos, a Administración xeral e do sector público autonómico de Galicia practicará a notificación polos medios previstos na normativa reguladora do procedemento administrativo común. Artigo 11.–Prazo e forma de xustificación (deben presentar unha por proxecto subvencionado). As persoas beneficiarias da subvención deberán presentar antes do 29 de novembro de 2021 a través de rexistro telemático, a documentación xustificativa do cumprimento do proxecto ou actividade subvencionada segundo o formulario de xustificacion, que comprende: 1. Anexo VI.–Formulario de xustificación, debidamente asinado.2. Anexo VII.–Memoria das actividades e/ou programas realizados e obxecto da subvención. Esta memoria deberá detallar os contidos, grado de cumprimento dos obxectivos, recursos empregados e procedemento de avaliación así como duración, temporalización, lugar de realización e características da poboación á que se dirixe indicando o número de persoas beneficiarias participantes empadroadas no Concello de Cambre. A memoria poderá incluír tamén todos aqueles aspectos que os profesionais e a entidade consideren de interese.3. Anexo VIII.–Certificado asinado polo/a presidente/a e secretario/a da entidade da relación clasificada de todos os gastos do proxecto e actividade, con identificación do acredor e documento, importe, concepto e data de emisión, data e medio de pago, porcentaxe imputable ao proxecto subvencionado. A relación deberá comprender todos os gastos realizados polo beneficiario para o desenvolvemento das actividades, aínda que o seu concepto non sexa subvencionado polo Concello, para os efectos de comprobar que o gasto realizado non é inferior aos ingresos percibidos e imputables ao obxecto a subvencionar. A entidade deberá contar cun Rexistro cronolóxico de cobros e pagos que inclúan debidamente identificados, entre outros, os relativos a actividade obxecto de financiación nas presentes bases, tendo os efectos previstos no artigo 17.3 h) da Lei xeral de subvencións e no artigo 11. f) e g) da Lei de subvencións de Galicia, ademais daqueles libros e rexistros contables que as normas que lle sexan de aplicación no ámbito contable establezan. No seu defecto poderase presentar certificado de idéntico contido coa relación completa de todos os gastos nun único documento.4. Anexo IX.–Certificado asinado polo/a presidente/a e secretario/a da entidade de cumprimento da finalidade para a cal se outorga a subvención conforme ao proxecto presentado ou de que se produciron desviacións respecto ás previsións iniciais, e no que se detallen as subvencións ou axudas solicitadas e/ou concedidas doutras administracións públicas ou entidades privadas para o mesmo obxecto, ou en caso contratio, de non ter outras axudas ou subvencións públicas ou privadas para o mesmo obxecto. Cando a actividade fose financiada, ademais de con subvencións, con fondos propios ou outros recursos, deberá acreditarse na xustificación o importe, a procedencia e a aplicación de tales fondos á actividade subvencionada.5. Copia das facturas orixinais ou documentos válidos para acreditar o gasto. Deberá estenderse polo secretario/a da entidade no orixinal da factura, antes do seu escaneado, unha dilixencia na que se faga constar que a factura foi utilizada como xustificante de gasto para a obtención dunha subvención por parte do Concello de Cambre. No caso de presentar declaración de axudas doutros organismos ou entidades de carácter público ou privado, as facturas xustificativas a presentar deberán ser, cando menos, da suma das cantidades percibidas. O importe das subvencións en ningún caso poderá ser de tal cantidade que, illadamente ou en concorrencia con outras subvencións, axudas, ingresos ou recursos, supere o custo da actividade subvencionada. As facturas deberán especificar de forma detallada, o número e concepto dos servizos prestados ou do material adquirido, os prezos unitarios así como calquera outra información que facilite a comprobación de que estes documentos se axustan ao obxecto da subvención. Non se admitirán como xustificante de gasto, as facturas nas que non se detallen os anteditos aspectos ou que non estean a nome da entidade ou asociación solicitante. Para xustificar os gastos de persoal da entidade, deberá aportar nóminas, e será obrigatorio achegar os documentos DCL (Documento de Cálculo de Liquidacións) e RNT (Relación Nominal de Traballadores). O DCL deberá ir acompañado do xustificante bancario. O pagamento das facturas e xustificantes de gastos validos debe realizarse a través de entidade financeira. Poderá empregarse como medio de pago a transferencia bancaria, tarxeta de crédito ou débito, cheque nominativo ou calquera outro medio que permita deixar constancia do importe, data de pago e perceptor dos fondos.6. Xustificantes de pago.7. Acreditación da publicidade que se faga das actividades subvencionadas mediante a presentación de fotografía do cartel, segundo modelo aprobado no Anexo X das presentes bases, situado nun lugar visible na sede da entidade ou lugar que se estableza no artigo 3.5, e que sexa demostrativo de que se efectúa a difusión da subvención concedida.8. Certificación bancaria do número IBAN de conta titularidade da entidade beneficiaria sinalado para o pagamento da subvención. Finalizado o prazo sen que a entidade presentase a documentación xustificativa do cumprimento do obxecto da subvención, o departamento de servizos sociais requiriralle para que no prazo improrrogable de 15 días, presente a xustificación correspondente. A falta de xustificación da subvención neste prazo excepcional conlevará a perda da subvención. O concello reducirá a contía da subvención concedida proporcionalmente ao gasto non xustificado no desenvolvemento da actividade si, no momento de acreditar o gasto, este resultase inferior respecto ao concedido. Artigo 12.–Pago da subvención. Vista a documentación xustificativa presentada, logo do informe-proposta da unidade xestora e do informe de fiscalización da intervención municipal, o órgano competente valorará se cumpríu a finalidade básica obxecto da subvención e, neste caso, aprobará os xustificantes presentados, correspondéndolle ao alcalde, ou concelleiro/a competente en caso de delegación, o recoñecemento das obrigas correspondentes, así como a aprobación do pagamento mediante transferencia bancaria. O importe mínimo que se ha de xustificar a través de facturas e xustificantes válidos de gasto para poder percibir a totalidade da subvención concedida será o reflectido pola entidade como gasto total do proxecto ou actividade na solicitude da subvencion municipal concedida. No caso de ter outras subvencións ou ingresos propios para o mesmo obxecto que, en concorrencia coa subvención municipal, teñan un importe superior aos gastos previstos inicialmente, o orzamento subvencionado que se ha de xustificar ascenderá á suma das subvencións e demais ingresos afectos. No caso de que a documentación xustificativa fose incorrecta ou insuficiente, darase un prazo de dez días hábiles para a súa subsanación. Pasado este prazo sin que se presentase nova documentación ou documentación rectificada, entenderase que desiste do seu pedimento, ditándose resolución de perda do dereito á percepción da subvención, que lle deberá ser notificada á entidade beneficiaria. O abono da subvención concedida realizarase nun pago único mediante ingreso na conta sinalada pola entidade. Artigo 13.–Circunstancias que modifican a resolución de concesión e reintegro. A resolución de concesión da subvencion poderá modificarse en virtude da concorrencia de algunha das seguintes circunstancias: – Que con posterioridade á concesión da axuda se reciban outras subvencións, axudas ou ingresos para a mesma finalidade, procedentes de calquera administración ou ente público, de xeito que a suma de todas elas supere o custe da actividade. – Que por causas de forza maior que o impidan, varíen os obxectivos e contidos da actividade subvencionada. – O incumprimento total dos fins para os que foi concedida a axuda dará lugar a anulación do 100% da axuda concedida. – Os demais previstos la Lei Xeral de Subvencións. Artigo 14.–Obrigas de transparencia. De acordo co disposto no artigo 8 da lei 13/2013 de Transparencia, acceso á información e bo goberno, a entidade beneficiaria e o concello de Cambre están obrigados a publicar as subvencións concedidas con indicación do importe, obxecto, finalidade e persoas beneficiarias. Artigo 15.–Protección de datos de carácter persoal. Os datos persoais que deban facilitar as entidades, o serán para os efectos de comprobar a concorrencia dos requisitos necesarios para obter esta axuda e serán tratados para os efectos da súa concesión e comprobacion da xustificacion presentada sendo responsable do tratamento dos datos o departamento de servizos sociais. Para os efectos da Lei orgánica 3/2018 do 5 de decembro, de protección de datos persoais e garantía dos dereitos dixitais, o solicitante ou representante legal, así como calquera outra persoa ou persoas que acheguen datos persoais á solicitude, autorizan de xeito voluntario, específica, informada e inequívoca ao Concello de Cambre, a través da Concellería da Área de servizos sociais, a incorporar os datos persoais recollidos a un ficheiro automatizado responsabilidade desta área, que ten por finalidade dar cumprimento ás funcións a realizar dentro do proceso de trámite, xestión e prestación de servizos públicos encomendados coa implantación da Lei de promoción da autonomía persoal e atención ás persoas en situación de dependencia e o seu desenvolvemento regulamentario, garantindo o responsable do tratamento de datos, así como todas as persoas que interveñan en calquera fase do tratamento, o deber de confidencialidade ao que se refire o artigo 5.1. f) do Regulamento (UE) 2016/679. Esta obriga é complementaria dos deberes de secreto profesional de conformidade coa súa normativa aplicable. Artigo 16.–Incorporación ao Rexistro Publico de Subvencións e publicación da subvención concedida. En cumprimento do disposto no artigo 20 da Lei 38/2003 (LXS) e demais normativa de desenvolvemento, os datos da subvención concedida e a identificación da entidade, serán remitidas á Intervención Xeral do Estado, para que sexan incorporados á Base de Datos Nacional de Subvencións (BDNS), coa exclusiva finalidade prevista en dito precepto. Artigo 17.–Réxime aplicable. En todo aquelo non previsto nesta convocatoria será de aplicación a Lei 38/2003, do 17 de novembro, Xeral de Subvencións e o seu Regulamento, aprobado por Real Decreto 887/2006, do 21 de xullo, as bases de execución do Orzamento para o exercicio 2021, no Plan Estratéxico de subvencións de Cambre 2020-23 e demais lexislación vixente en materia de subvencións públicas e de procedemento administrativo. ANEXO I SOLICITUDE DE SUBVENCIÓN D./Dna. …………………………………………………………., con CIF …….……., en calidade de. da entidade denominada.……………….…………………………., con CIF …….……., e domiciliada en ……….………………………., inscrita no Rexistro de Entidades co número ………………, e con enderezo en.………………………. Teléfono de contacto…………………. e correo electrónico a efectos de notificacións ………………………………. EXPÓN: Que a vista da convocatoria de subvencións en réxime de concorrencia competitiva en materia de servizos sociais para o exercicio 2021, SOLICITA: Lle sexa concedida unha subvención para o proxecto denominado. ….………………………………………………………. que implica un custe total de ……….……. €, para o cal se adxunta a documentación recollida no artigo 7 desta convocatoria e que se relaciona a continuación:  Anexo I.–Modelo de solicitude. En caso de non autorizar no Anexo I:  Certificado de estar ao corrente coa Axencia Tributaria.  Certificado de estar ao corrente coa Tesourería xeral da Seguridade Social  Certificado de estar ao corrente coa Facenda da Xunta de Galicia.  Fotocopia documento que acredite a inscrición no Rexistro de Entidades correspondente.  Fotocopia do CIF da entidade.  Fotocopia dos estatutos da entidade  Documentacion que acredite a capacidade da persoa que actue como representante legal da asociacion ou entidade para actuar no seu nome e representación.  Anexo II.–Declaración de comprobación de delitos de natureza sexual, no caso de actividades con menores, firmado polo representante da entidade.  Anexo III.–Declaración das subvencións ou axudas solicitadas e/ou concedidas doutras administracións públicas ou privadas para o mesmo obxecto  Anexo IV.–Proxecto-Memoria.  Anexo V.–Orzamento detallado de ingresos e gastos.  Memoria de actividades e programas realizados durante o exercicio do 2020. DECLARA: – Que todos e cada un dos datos consignados na presente solicitude son certos e comprobables documentalmente, quedando enterado/a que o ocultamento ou falsidade deles dará lugar á esixencia das responsabilidades que diso puideran derivarse, así como da obriga de comunicar ao CONCELLO DE CAMBRE, calquera variación dos datos declarados ou acreditados que puideran producirse no sucesivo. – Que de conformidade co establecido na normativa reguladora das subvencións públicas, a entidade non está incursa en ningunha causa de prohibición que lle impidan obter a condición de beneficiaria da subvención solicitada. – Atoparse ao corrente no cumprimento de obrigas tributarias e coa Seguridade Social, así como no cumprimento de obrigas por reintegro de subvencións. – Que na difusión que se faga das actividades subvencionadas especificarase que se conta co financiamento do concello de Cambre. AUTORIZA: A presentación da solicitude conleva a autorización ao órgano xestor para recabar as certificacións de que a entidade solicitante estea ao corrente das súas obrigas coa Axencia Tributaria, a Tesourería xeral da Seguridade Social e a Xunta de Galicia, en aplicación do disposto no artigo 20.3 da Lei de subvencións de Galicia.  Non autorizo (neste caso achegarase a documentación correspondente). NOTA INFORMATIVA: Os datos recollidos na presente solicitude facilitaranse de forma voluntaria; en caso de non facelo non será posible o seu trámite. Estes datos serán incorporados a un ficheiro automatizado coa exclusiva finalidade da resolución do expediente, e o tratamento é responsabilidade da dirección do Concello de Cambre, Área de servizos sociais, e respecto deles, poderá exercitar os dereitos de acceso, rectificación, cancelación e oposición, de conformidade co establecido na Lei Orgánica 3/2018 do 5 de decembro, de protección de datos persoais e garantía dos dereitos dixitais. Existe a posibilidade de cesión dos datos a outras administracións, entidades ou organismos públicos ou privados, para o cumprimento de fins directamente relacionados coas funcións lexítimas destas entidades e do Concello de Cambre. Cambre,. de. de 2021. Asdo.: A Presidencia SR. ALCALDE-PRESIDENTE DO EXCMO CONCELLO DE CAMBRE ANEXO II DECLARACION DE COMPROBACION DE DELITOS DE NATUREZA SEXUAL D./dona., con NIF., como da entidade con NIF. DECLARO:  Que a entidade non realizou actividades que impliquen o contacto con menores.  Que se comprobou, de acordo coa Lei Orgánica 1/1996, de protección xurídica do menor, de modificación do Código Civil e da Lei de axuizamento civil, que o persoal que ten contacto habitual con menores, no desenvolvemento da actividade subvencionada, non foi condenado por sentenza firme por algún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos. Cambre,. de. de 2021. Asdo.: A Presidencia SR. ALCALDE-PRESIDENTE DO EXCMO CONCELLO DE CAMBRE ANEXO III DECLARACIÓN RESPONSABLE DAS SUBVENCIÓNS OU AXUDAS SOLITADAS E/OU CONCEDIDAS PARA O MESMO OBXECTO D./dona., con NIF., en calidade de. da entidade denominada., con NIF. DECLARA:  Que a entidade non solicitou ningunha outra subvención ou axuda para o mesmo obxecto.  Que as axudas públicas e/ou privadas solicitadas e, no seu caso, concedidas para o mesmo proxecto son as seguintes: E para que así conste aos efectos oportunos, asino a presente declaración. Cambre,. de. de 2021. Asdo: A Presidencia SR. ALCALDE-PRESIDENTE DO EXCMO CONCELLO DE CAMBRE ANEXO IV PROXECTO - MEMORIA PARA O QUE SOLICITA A SUBVENCIÓN 1. Denominación do proxecto: …………………………………………………………………………………………………………. 2. Descrición:. 3. Programación a desenvolver e obxectivos a acadar: 3.1. Obxectivos: o o o o 3.2. Ámbito de actuación. 3.3. Total persoas destinatarias. 3.4. Persoas empadroadas en Cambre. 4. Recursos empregados e tipos:. Cambre,. de. de 2021. Asdo.: A Presidencia SR. ALCALDE-PRESIDENTE DO EXCMO CONCELLO DE CAMBRE ANEXO V ORZAMENTO PREVISTO DOS GASTOS E INGRESOS DESGREGADO POR CONCEPTOS 1. Denominación do proxecto:. 2. Gastos do proxecto: 3. Ingresos do proxecto: Cambre,. de. de 2021. Asdo.: A Presidencia SR. ALCALDE-PRESIDENTE DO EXCMO CONCELLO DE CAMBRE ANEXO VI FORMULARIO DE XUSTIFICACION DA SUBVENCION MUNICIPAL 2021 EN MATERIA DE SERVIZOS SOCIAIS D./dona.………………………………………………., con NIF…….……., en calidade de. da entidade denominada.……………….…………………………., con CIF…….……., e con enderezo en.………………………. Teléfono de contacto …………………. e correo electrónico a efectos de notificacións ………………………………. Achega memoria e documentación requiridas para a xustificación da subvención municipal en materia de servizos sociais concedida para a actividade e/ou programa para o cal se adxunta a documentación recollida no artigo 11 desta convocatoria e que se relaciona a continuación:  Anexo VI.–Formulario de xustificación.  Anexo VII.–Memoria das actividades e/ou programas realizados, segundo modelo.  Anexo VIII.–Certificado de gastos reslizados.  Anexo IX.–Certificado de cumprimento, ou non, coa finalidade do proxecto inicial e das subvención ou axudas solicitadas e/ou concedidas e outros ingresos para o mesmo obxecto.  Facturas.  Xustificantes de pago.  Nóminas.  DLC e RNT.  Cartel de acreditación da publicidade onde figure o Concello de Cambre como entidade subvencionadora.  Certificación bancaria co número de conta a efectos de pago da subvención. Cambre,. de. de 2021. Asdo.: A Presidencia SR. ALCALDE-PRESIDENTE DO EXCMO CONCELLO DE CAMBRE ANEXO VII MEMORIA DAS ACTIVIDADES E/OU PROGRAMAS REALIZADOS 1. Denominación do proxecto:. 2. Grado de cumprimento dos obxectivos:. 3. Recursos empregados e tipos: o o o o o o 4. Procedemento de avaliación:. 5. Duración, temporalización e lugar de realización: …………………………………………………………………………………………………………. …………………………………………………………………………………………………………. …………………………………………………………………………………………………………. 6. Características da poboación: …………………………………………………………………………………………………………. …………………………………………………………………………………………………………. …………………………………………………………………………………………………………. 7. Outros datos de interese:. Cambre, a. de. de 2021. Asdo.: A Presidencia SR. ALCALDE-PRESIDENTE DO EXCMO CONCELLO DE CAMBRE ANEXO VIII CERTIFICACIÓN DE GASTOS REALIZADOS D./Dna., con NIF., como secretario/a da entidade. CERTIFICA:  Que a entidade conta cun rexistro cronolóxico de cobros e pagos, nos que se inclúen debidamente identificados, entre outros, os relativos a actividade obxecto de financiamento das presentes bases, tendo os efectos previstos no artigo 17.3 h) da Lei Xeral de Subvencións e no artigo 11. f) e g) da Lei de Subvencións de Galicia, ademais daqueles libros e rexistros contables que as normas que lle son de aplicación no ámbito contable establezan.  Que os gastos realizados imputables ao proxecto ou actividade subvencionada son os seguintes: GASTO CORRENTE: GASTOS POR RETRIBUCIÓN DO PERSOAL: TOTAL DE GASTO: EUROS E para que conste a efectos de xustificación do cobro da subvención referida, expídese a presente certificación en.,. de. de 2021. Asdo.: V.º e prace: A Secretaría A Presidencia SR. ALCALDE-PRESIDENTE DO EXCMO CONCELLO DE CAMBRE ANEXO IX CERTIFICADO DE CUMPRIMENTO COA FINALIDADE OBXECTO DA SUBVENCION E OUTRAS SUBVENCION E AXUDAS PARA O MESMO OBXECTO D./Dna., con NIF., como secretario/a da entidade. CERTIFICA:  Que a finalidade para a cal se outorga a subvención foi cumprida conforme ao proxecto presentado.  Que se produciron desviacións respecto ás previsións iniciais do proxecto presentado para o cal se outorga a subvención.  Que a entidade non solicitou ningunha outra subvención ou axuda para o mesmo obxecto.  Que as axudas públicas e/ou privadas solicitadas e, no seu caso, concedidas para o mesmo proxecto son as seguintes:  Que se obtiveron os seguintes ingresos en concepto de cotas e/ou outros ingresos afectos á actividade e/ou programa subvencionado:  Que para o financiamento do proxecto se destinou un importe de € procedente de fondos propios non afectos á actividade e/ou programa subvencionado E para que conste a efectos de xustificación do cobro da subvención referida, expídese a presente certificación en.,. de. de 2021. Asdo.: V.º e prace: A Secretaría A Presidencia SR. ALCALDE-PRESIDENTE DO EXCMO CONCELLO DE CAMBRE ANEXO X SUBVENCIONA Segundo. –Autorizar un gasto por importe de trinta mil € (30.000,00 €) con cargo á aplicación orzamentaria 2021 231 48900 “Subvencións sen fin de lucro libre concorrencia accion social”. Terceiro. –Publicar os presentes acordos no Boletín oficial da Provincia e abrir un prazo de información pública e audiencia aos interesados de trinta días a partir do día seguinte á publicación do referido anuncio, co fin de que poidan presentarse as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora das bases de réxime local. Cuarto. –No caso de que non se presenten, entenderase definitivamente aprobadas as Bases reguladoras para a convocatoria de subvencións en réxime de concorrencia competitiva en materia de servizos sociais para o exercicio 2021, e publicaranse no Boletín Oficial da Provincia, de conformidade co establecido no art.70.2 da Lei 7/1985, do 2 de abril, reguladora das bases de réxime local. Quinto. –Dar traslado á Base de Datos Nacional de Subvenciones (BDNS) da aprobación das bases, da convocatoria, así como comunicar o extracto da convocatoria á BDNS, co fin de que esta lle dea traslado ao Boletín Oficial da Provincia para a súa publicación, segundo o disposto no artigo 20 da Lei 38/2003, do 17 de novembro, xeral de subvencións. Cambre, 17 de setembro de 2021. A concelleira delegada da Área de Benestar Social Lúa Sanguiñedo Álvarez